PHARMACY1
ఔషద కంపెనీల ధరల దోపిడి
న్యూఢిల్లీ,: దేశంలోని అగ్రశ్రేణి మందుల తయారీ కంపెనీలన్నీ తమ డిమాండ్‌ ఉన్న ఔష ధాలకు పరిమితికి మించి ధరలు వసూలు చేస్తున్నట్లు ఫార్మా మందుల నియంత్రణ విభాగం గుర్తించింది. జాతీయ ఫార్మాధరల ప్రాధికార సంస్థ (ఎన్‌పిపిఎ) మొత్తం 634 మందులను ఈ జాబితాలో నిర్ణీత ధరలకంటే ఎక్కువధరలకు విక్ర యిస్తున్నట్లు గుర్తించింది. ప్రస్తుత మార్కెట్‌లలో ఈ కంపెనీల ధరలన్నీ ప్రభుత్వం నిర్దేశించిన ధరలనియంత్రణ ఉత్తర్వులు(డిపిసిఒ) కంటే ఎక్కువ ఉన్నాయి. తన తాజా నోటిఫికేషన్‌లో ఎన్‌పిపె సన్‌ ఫార్మా, సిప్లా, లూపిన్‌, అబ్బట్‌ హెల్త్‌కేర్‌, జైడస్‌, కేడిల్లా, వొకార్డు, టొరెంట్‌ఫార్మా, సనోఫి, బయోకాన్‌, ఆస్ట్రాజెనెకా, డా.రెడ్డిస్‌ లేబొరేటరీస్‌, గ్లాక్సోస్మిత్‌క్లైన్‌, ఇంటాస్‌ ఫార్మాక్యూటికల్స్‌, మెక్‌లియోడ్స్‌, మోర్పెన్‌ లేబ్స్‌, మైలాన్‌ ఫార్మా, ఫైజర్‌, నోవార్టిస్‌ కంపెనీలు ఇలా ధరలు ఎక్కువ వసూలుచేస్తున్నట్లు ఎన్‌పిపిఎ గుర్తించింది. ఎన్‌ పిపిఎ ఈ కంపెనీలకు సంజాయిషీ నోటీసులు జారీచేసే అధికారాలు కూడా ఉన్నాయి. నియంత్రణ ధరలకంటే ఎందుకు ఎక్కువధరలకు విక్రయిస్తు న్నారని వివరణలు కూడా కోరే అధికారం ఉంది. డిపిసిఒ షెడ్యూల్‌ 1ప్రకారం ఈ మందులకు ధరలు నిర్దేశించిన తర్వాత వాటి ఆధారంగా మాత్రమే విక్రయించాలిస ఉంటుంది. వివరణ ఇచ్చినతర్వాత పరిశీలించిన ఎన్‌పిపిఎ అవసరమైతే ఈ కంపెనీ లపై జరిమానా విధించే అవకాశం కూడా ఉంది. ఎన్‌పిపిఎ జాబితాలోని ఎక్కువధరలు వసూలు చేస్తున్న మందుల్లో అత్యధికంగా జెలుసిల్‌, శాఫ్రా మైసిన్‌, రింగ్‌గార్డ్‌ వంటి మందులు ఉన్నాయి. ఎబ్బట్‌ కంపెనీ 24 మందులధరలను ఎక్కువ వసూలుచేస్తున్నట్లు గుర్తించింది. ఇంజెక్షన్లు, మందులు కాలేయసంబంధిత వ్యాధులు, అలర్జీలు, మలేరియా, హైపర్‌థైరాయిడిజమ్‌, డయాబెటిస్‌ వంటి వ్యాధుల చికిత్సకు ఎబ్బట్‌ మందులు ఉత్ప త్తిచేస్తోంది. అత్యధికప్రాచుర్యం పొందిన యాం టాసిడ్‌ జెలుసిల్‌ సిరప్‌ క్లారిబిడ్‌ ఎక్కువశాతం శ్వాసకోశ వ్యాధులకు వినియోగిస్తారు. ఈ మందులు ఫైజర్‌ కంపనీ ఉత్పత్తిచేస్తున్న జాబితాలో కూడా ఉన్నాయి. మరికొన్ని మందులు కూడా ఎన్‌ పిపిఎ పరిశీలనకు వచ్చాయి. అలెంబిక్‌ కంపెనీ పరంగా కొన్ని మందులు బ్యాక్టీరియా, ఫంగల్‌ ఇంటువ్యాధుల చికిత్సకు వినియోగించే మందులను ఉత్పత్తిచేస్తున్నది. కంపెనీ సిఎఫ్‌ఒ రాజ్‌ కుమార్‌ బహేతి మాట్లాడుతూ కంపెనీపరంగా నూరుశాతం ఎన్‌పిపిఎ నిబంధనలకు అనుగుణంగా మాత్రమే తమ ఉత్పత్తులు ఉంటాయని, ఎన్‌పిపిఎ నివేదిక లపై వివరణ పంపించామన్నారు. ఎక్కువగా చర్మవ్యాధులకు వినియోగించే శాఫ్రామైసిన్‌క్రీమ్‌, బ్లడ్‌షుగర్‌ స్థాయిని నియంత్రించే సెటాపిన్‌ టైప్‌2 డయాబెటిస్‌కు వినియోగిస్తారు. అలాగే విటమిన్‌ డి చిన్నపిల్లలకు వేసే చుక్కల మందులు సనోఫి జాబితాలో ఉన్నాయి. ఇవన్నీ కూడా మందులధరల నియంత్రణకంటే ఎక్కువ ధరలకు మార్కెట్‌లో విక్రయిస్తున్నట్లు సమాచారం.